Voertuig rol tussen Oudtshoorn en De Rust | GeselsVersekering
Die omstandighede van 'n botsing vroeër vanoggend op die De Rust-pad, waar een voertuig gerol het, is onbekend. Twee voertuie, 'n Opel en 'n Hyundai, was vanoggend in De Rust se rigting onderweg toe die ongeluk gebeur het.
Beide voertuie het die pad verlaat en die Opel het gerol.
Met die aankoms van die Oudtshoorn Courant op die toneel het beide voertuie aan die linkerkant van die pad gestaan.
'n Groep studente wat vanaf Mosselbaai gery het was in die Hyundai en 'n onderwyser wat in De Rust skoolgee was in die Opel.